## Odluka o visini i načinu plaćanja troškova za ispitivanje i obilježavanje žigom predmeta od plemenitih kovina

### NN 3/1992 (22.1.1992.), Odluka o visini i načinu plaćanja troškova za ispitivanje i obilježavanje žigom predmeta od plemenitih kovina

# VLADA REPUBLIKE HRVATSKE

Na temelju članka 20. stavak 2. Zakona o kontroli predmeta od dragocjenih
kovina. ("Službeni list", broj 59/81, 59/86 i 20/89), koji je
preuzet Zakonom o preuzimanju Zakona o kontroli predmeta od dragocjenih
kovina. koji se u Republici Hrvatskoj primjenjuje kao republički zakon
("Narodne novine., broj 53/91). Vlada Republike Hrvatske na sjednici
održanoj 21. siječnja 1992. godine donijela je

## ODLUKU

### o visini i načinu plaćanja troškova za ispitivanje i obilježavanje žigom predmeta od plemenitih kovina

I.

Za pokriće troškova za ispitivanje i obilježavanje žigom predmeta od
plemenitih kovina, proizvođač ili uvoznik, odnosno imalac predmeta od plemenitih
kovina plaća naknadu utvrđenu ovom odlukom i Tarifom naknada za ispitivanje
i obilježavanje žigom predmeta od plemenitih kovina (u daljnjem tekstu:
Tarifa), koja čini sastavni dio ove odluke.

II.

Naknadu za pokriće troškova za ispitivanje i obilježavanje žigom predmeta
od plemenitih kovina (u daljnjem tekstu: naknada) subjekt iz točke I. ove
odluke uplaćuje se na račun 30102-637-5283 Republičkog zavoda za normizaciju
i mjeriteljstvo.

III.

Naknada predvidena ovom odlukom i Tarifom umanjuje se za 15% ako se
ispitivanje i obilježavanje žigom predmeta od plemenitih kovina vrši u
poslovnim prostorijama proizvođača predmeta od plemenitih kovina, a taj
proizvođač ispunjava uvjete predviđene propisom donesenim na osnovi članka
15. stavak 4. Zakona o kontroli predmeta od plemenitih kovina (u daljnjem
tekstu: Zakon).

IV.

Naknade predviđena ovom odlukom i Tarifom umanjuje se za 30% ako se
ispitivanje predmeta od plemenitih kovina vrši statističkom metodom i proizvođač
predmeta od plemenitih kovina osigura radnike za obilježavanje žigom ispitanih
predmeta.

V.

Ako je predmet od plemenitih kovina sastavljen od dijelova različitih
plemenitih kovina, naknada se plaće prema ukupnoj masi predmeta kao da
je izraden od plemenite kovine čija je masa u tom predmetu najviše zastupljena.

VI.

Ako predmet od plemenite kovine ima ugrađen dio od dragog kamena, bisera
ili dio od drugog materijala koji nije kovina, naknada se plaća prema ukupnoj
masi tog predmeta.

VII.

Za ispitivanje i obilježavanje žigom uvezenih predmeta od plemenitih
kovina, kao i predmeta od plemenitih kovina nepoznatog porijekla, plaća
se trostruki iznos naknade predvidene ovom odlukom i Tarifom.

VIII.

Naknada za ispitivanje plaća se po radnom satu i to za:

1) Kvantitativne analize legura od kojih se izraduju predmeti od plemenitih
kovina kao i za kvantitativne analize predmeta od plemenitih kovina;

2) ispitivanje zlatnih poluproizvoda za zubno-protetske predmete:

3) ispitivanje opreme koja služi za ispitivanje predmeta od plemenitih
kovina;

4) ispitivanje predmeta koji nemaju ni najnižu finoću propisanu člankom
6. stavak 2. Zakona. odnosno predmeta od plemenitih kovina ćija finoća
ne odgovara oznaci finoće na njima, kao i za ispitivanje predmeta od neplemenitih
kovina.

IX.

Ako se ispitivanje i obilježavanje žigom predmeta od plemenitih kovina
vrši u poslovnim prostorijama proizvođača predmeta od plemenitih kovina,
a taj proizvodač nije pripremio te predmete, odnosno materijal i opremu
za ispitivanje i obilježavanje žigom, pa radnik jedinice kontrole mjera
i plemenitih kovina ćeka, naknada za vrijeme čekanja plaća se po radnom
satu.

X.

Za radni sat na osnovi koga se obraćunava naknada iz točke VIII. i IX.
ove odluke, plaća se 900 hrvatskih dinara.

XI.

Ako se ispitivanje i obilježavanje žigom predmeta od plemenitih kovina
vrši van sjedišta Ministarstva znanosti,tehnologije i informatike odnosno
područne jedinice kontrole mjera i plemenitih kovina, putne troškove i
dnevnice radnika Ministarstva odnosno radnika područne jedinice kontrole
mjera i plemenitih kovina snosi podnosilac zahtjeva za ispitivanje i obilježavanje
žigom tih predmeta.

XII.

Danom stupanja na snagu ove odluke prestaje važiti Odluka o visini i
načinu plaćanja troškova za ispitivanje i žigosanje predmeta od plemenitih
metala ("Službeni list SFRJ ", broj 17/91 ).

XIII.

Ova odluka stupa na snagu osmog dana nakon objave u "Narodnim novinama".

Klasa: 383-02/92-01/01

Urbroj : 5030104-92-1

Zagreb, 21. siječnja 1992.

Potpredsjednik

**Jurica Pavelić, v. r.**

---

## TARIFA NAKNADA ZA ISPITIVANJE I OBILJEŽAVANJE ŽIGOM PREDMETA OD PLEMENITIH KOVINA

I. NAKNADA ZA ISPITIVANJE I OBILJEŽAVANJE ŽIGOM PREDMETA OD
ZLATA CRD

Tar. broj 1 1. Za predmete od zlata:

- svaki pojedinačni predmet od zlata, mase manje od 1 g 15

- za svaki pojedinačni predmet od zlata, mase t g i veće od t g do uključlvo
5 g 50

- za svaki sljedeći gram svakog pojedinačnog predmeta od zlata, još
po 15 2.

Svaki započeti gram mase svakog pojedinačnog predmeta od zlata smatra
se cijelim gramom.

II. NAKNADA ZA ISPITIVANJE I OBILJEŽAVANJE ŽIGOM PREDMETA OD
SREBRA

Tar. broj 2 1. Za predmete od srebra:

- za svaki pojedinačni predmet od srebra, mase do uključivo 5 g 30

- za svaki pojedinačni predmet od srebra, mase veče od 5 g,

-za svaki gram mase 5 2.

Svaki započeti gram mase svakog pojedinačnog predmeta od srebra smatra
se cijelim gramom.

III. NAKNADA ZA ISPITIVANJE I OBILJEŽAVANJE ŽIGOM PREDMETA OD
PLATINE

Tar. broj 3 1. Za predmete od platine:

- za svaki pojedinačni predmet od platine, mase manje od 5 g 100

- za svaki pojedinačni predmet od platine, mase od 5 g i veće od 5,
za svaki gram mase 30 2.

Svaki započeti gram mase svakog pojedinačnog predmeta od platine smatra
se cijelim gramom.

Odluka, NN 3/1992-45